5 Ka mor’a lintho tsena ho ne ho e-na le mokete+ oa Bajuda, ’me Jesu a nyolohela Jerusalema. 2 Joale Jerusalema hekeng+ ea linku ho na le letamo le bitsoang Bethzatha ka Seheberu, le nang le mathule a mahlano. 3 Letšoele la ba kulang, lifofu, ba holofetseng le ba omeletseng litho, le ne le robetse ho ’ona. 4 —— 5 Empa ho ne ho e-na le monna ea itseng ea neng a kutse ka lilemo tse mashome a mararo a metso e robeli. 6 Ha a bona monna enoa a robetse fatše, ’me a hlokomela hore o ne a se a kutse nako+ e telele, Jesu a re ho eena: “Na u batla ho phela hantle?”+ 7 Monna ea kulang a mo araba: “Mohlomphehi, ha ke na motho ea ka nkenyang ka letamong ha metsi a fuluhuoa; empa ha ke ntse ke tla e mong o theohela pele ho ’na.” 8 Jesu a re ho eena: “Ema, u nke lempara la hao ’me u tsamaee.”+ 9 Eaba kapele-pele monna eo o phela hantle, ’me o nka lempara la hae o qala ho tsamaea.